kute kwakuvulwa wati ongenise intloko waraxwa, kusuke kwa busuku ngumsi, bamangala nokukanyisa kwada kwalunyekwa ilampu yelinye idindala, kwangenwa. wacinywa lomlilo, kwafikwa imipanda izele, kutiwe kuba niniyo mabayi kupele pandle ngokwabo, yasitsho intokazi “Yo! Ndiyintonina utywala bam!” Bate ukuncama umpanda bawukahlela pambi kwe patulweni leyo ngapandle, wabeta umqomboti wabatshiza bazinkone, bengasa ncedi nto noko. Umnini walondlu ubalandelise ngezi songelo kwada akwabi naku nyamezeleka; zamtata izinja zakomkulu zamposa entangeni.—Enkosi kuba lauli bomzi, noko besawu songele ukuwenza. Kade kutetwa, abalelwa kuwusila naku wutengisa, kutiwa mabatate imvume *(license),* abayenzi lonto. Abahlala kona bati umzi wonakele impela ngumqomboti, ubutongo asinto basayiti qwe kona ngo Mgqibelo. Ilizwi labo bonke ngabanye lelokuba, “Kwanga kunga njalo futi.”

Ummango emi kuwo impi e Ntsundu yase Bayi kukwezi mini ungaxelwa ngabanesipo soku profeta. Tina bantu nje asinaku wutyila. Masitsolise. Kwindawo yokuqala, bonke abalapa ema Xosen: bayazi ukuba e Bayi kuhleli abantu abakutiwa ngokwama Bulu zi *verbeterend menschen*—abantu aba ciibekileyo; ngazwinye kunokutiwa bangama Ngesi antsundu ngapandle koku ntsela. Ama Ngesi ke ngabautu eti imisebenzi yabo ibe yeyaziwayo, ingabi yeyama qumru. Bekuke kunjalo ke e Bayi—amadodana ebala ngezinto ezihla kulo dolopu nezinto zokunyusa uhlanga lwawo. Namhla kubako amadabi amakulu, akuko uke abalise ngawo nase zi *Gidimini.* Kubako ukuvulwa kwetyalike; akuko ubala nto. Bekuvulwa ityalike yama Wesile antsundu ase Bayi, akabali nto. Besinqwenela ukungenisa ingxelo kwesa namhla, sada sati kuba kungafiki nto sangenisa eye *ledi* ebeli balisela umhlobo walo ngezinto zalo mini. Eli bali ke libalwa li *ledi* libalela umhlobo, lingalindele ukuba libali elofundwa e Natal, e Lusutu, nakoma Scot land, nazi ngwevu ezi mhlope ezi funda isi Xosa e Cape Town- Yenjenje lentokazi ukubalisa:—

Ndibe lusizi ndakuva ukuba nina, ngo 19-20, sigcoba nje, nani xakwe zi *plates* ne *cups* ne *ncwadi* kukubi. Ndikohlwe nakukubalisela ngezo ntsuku zimbini, andikwazi nokuzi c'aza kakuhle. Ndingati ngoku fupi zandiyolela ngapezu kwentsuku endake ndanazo. Ukutsho ke umntu wonke obeko utsho. Umntu wonke ube lapa e Bayi; i Rini lilapa; i Tinara lilapa; ityarike yama Ngesi ase Wesile yenyuka yaza kuditywa kuti. Yati inkonzo yokuqala yapatwa ngu Mongameli wesiqingata sase Rini (Rev. J. Walton, M.A.). Eyasemva kwe mini ngowase Tinara omhlope (Rev. W. H. Price). Eyangokuhlwa kwangu Mongameli. Yati eyango Mvulo intlanganiso yapatwa ngu Mr. Bisseker. Inkongozelo yafika kwi £120 14, sendizilibele ke i *over.* Ndingatinina, engqondweni nase kuboneni kwam andizange ndiyibone into eyole kangaka; intle kanye. Ndavakala ndisiti emx'elweni wam, “Hayi ezinduli zisitelise ubuso ngobuso ungabi uyayibona lento” ngelilanga lodwa; wase ngcamangweni yam ngalo mini.—Intombi zazingange ntlabati leva ipandle kwe Bayi ukuba ninzi kwazo, nangoku. zisafika kuba kaloku indlu iya kuvulwa i Cawa ezine noko yona seyivulwe kade okokwayo. Intombi, kauqonde nawe ukuba zazi nganga ntonina xa zazi dibene i Tinara, ne Rini, ne Bayi. Umfana wa *tenda* aka *tendela* okwalapa. Kwayi nkungu e tafeni, kwayi nkungu e Parkeni, kanti kukwa njalo pakati komzi. Babe bahle ke abantu besenza lonto nje. Wapuma umntu wati: “Zilu xovule udaka inkani ipelile.” Wati yena u Mlungu wasuleka. Qonda ukuba siti xa sipumayo e caweni sifumane ama Ngesi sel’ake ungqameko ngapandle, ukubonela ubuhle babantu aba Ntsundu. Ngokwenene abantu babe bahle kanye. Kanti ke noko pakati kwalo maqela aye mahle onke, i *Belle* (isitwala ndwe), yapuma e Bayi.”

Bonke aboyifunda lembali bovuyiseka. Sigqiba tina ngokuti Ihlazo! Ihlazo!! Ihlazo !!! kuni manene ase Bayi ukuba nikutshwe sisidalwa esibutataka ekwenzeni into yobudoda.

INKOSAZANA NE SIHANGE.

Asinqwenele kwenza mazwi etu pezu kwe hambiso yama dodana akowetu afundileyo esiyinika ingxelo yayo njengoko injalo ngase zantsi. Ngoku cwayita kwetu sisuke sanxila, kuba into eyenziweyo namhla ngamadodana yebi seloko siyifuna, siti: “Zizenzo, asimazwi odwa afunekayo.” Masingene kwi ngxelo.

Intlanganiso yododana olunga kunga tunyelwa incwadi ku Mntan’ Omhle u Victoria yoku mncoma ngoku sinda kwake eku dutyulweni libedengu, nokubika ingqumbo yaba mnyama ngakwisi kohlakali eso, nokuyi tobela kwabo Inkosazana, ib’ese *Library* yase Lovedale, kusasa ngo Mgqibelo, March 25.

Abo bebehlangene bazenze ibuto lokulungiselela ukuzifeza izinto ekufuneka zenziwe, nokungenisa abanye bezinye indawo. Ibuto elo *(The Committee')* liquka lama gama Revs. E. Makiwane, E. Magaba, (Heald Town), Messrs J. K. Bokwe, J. Tengo-Jabavu, (Lovedale). S. Mzimba, (Alice); kongezwa aba—Rev. William Philip, (Kaffir Inst, Graham’s Town), Messrs. J. W. Gawler, (St. Matthew’s), no John A. Ntsiko, (Heald Town).

U. Mr. J. Knox Bokwe unyulelwe ukuba abe ngu Mb'ali nompati Micimbi *(Secretary).*

Kuvunyelwene ukuba inteto leyo ibe yevela kwizi Kolo ezikulu zaba mnyama ezi kweli.

Kuvunyelwene ukuba abo baku fupi nezi Kolo xa betanda bewabile ama gama abo benjenjalo, kodwa banga “ koti usiba.”

Kumiselwe ukuba inteto leyo ze itunyelwe ku Mhlekazi u Sir Her­cules Robinson owoti ayitumele pesheya.

Kumiselwe ukuba inteto leyo ibalwe ugu Rev. E. Makiwane no Mr.J. Knox Bokwe, ze ibekwe pambi kwe Komiti leyo, yaku kovukubalwa yandul’ ukub’ihle ihanjiswe kwaboti bawa bale amagama abo kuyo.

Zakufezwa ezi ntloko icitekile intlanganiso.

Amalungu abuye ahlangana kwakona ngo Mvulo, 27, kwavunyelwana ngenteto ema yitunyelwe. Ayabalwa kubi amagama sishicilela nje.

IZINTO NGEZINTO.

Umboniso we zilimo.— Umboniso zilimo wase Cradock siva ukuba woba nge 27 ka April.

Bekuke kwatiwa imikosi mayisinge e Lusutu siva ngoku ukuba ubuye waguqulwa lomyalelo.

Imvula !—Siyavuya ukuti imvula zinile kwi ziqingata ezininzi. Kwa Zulu siva ukuba lisabalele.

U rev. Thomas G Jones wase Hackney, (e Hewu,) utshate ngo 15 March, no Miss Bead, intombi enci ka Rev. J. Bead wase Katala.

Inteto yesi Bulu.—Siva ukuba i Rulumente igqibe kwelokuba amalungu ateta lenteto anikwe ngomteto ilungelo lokuteta isi Bulu e Parlamente.

Umntan’Omhle u Victoria udutyulwe libedengu abati ngu Maclean, kwi botwe lase Windsor, kodwa wasinda. Umbulali lowo kucingelwa ukuba upambene intloko.

ABesutu.—U Letsea siva ukuba ubecele ku Rulumente ngo Mr. Orpen, ukuba ixesha lofefe aba belinikwe kude kuse kwi 15 March, landiswe. Akavumanga u Rulumente.

Izinto emazantsi e Transvaal siva ukuba zixubayele kodwa akuko inyaniso ncam ngezinto zelo. Kwanele ko­dwa ukuti ezi zizipitipitana ekungeze kwa xalatywa ngazo, Isi Tembu.— Ulaulo lwase United States, e America, lumise umteto wokohlwaya umntu ozeka isi tembu. Kokwetu ukucinga ngati ixesha lifikile ukuba umteto onjalo ubeko nalapa e Koloni.

I Mantyi yase fort Beaufort.— U Ben Herbert Holland, Esq., C.C., B. M., wase Bofolo unikwe ixesha loku pumla le nyanga ezi ntandatu. Indawo yake okwelo xesha yobanjwa ngu Mr. Blenkin.

Ngomhla we 8 March, u Mr. Lyon Henry, osisandla se Mantyi yase Nyara (Bedford), wabe linga ukuzi bulala ngokuzi nqumla umqala kwada kwaka bini. Imbangi yoku ayaziwa. Yindodana ebekwe kakulu e Nyara apo.

Umlilo.—E Bayi ngomhla we 15 March, kubukuqeke iziko le parafine *((parafine stove),* ilangatye layi lenya kwa oko indlu ka Mr. John Thornhill Cook. Indlu ekufupi yatsha nayo. Intwana emasiyibulele yeyokuba usapo lusindile.

U Mr. John Liefieldt oyise ubeke engu mfundisi e Tshoxa ubadwe pakati kwe Queen’s Town no Ndlovukazi ebe hamba nenqwelo. Ababulali bake kufunyanwa ingabantu awabe baqashile, aba banjwe ngu Mr. Kropf e Sihobotini.

Igama lembeko esabika kwipepa letu elidlulileyo ukuba lipiwe u President Brand, inkosi yase Free State, akakalamkeli de eve into etetwa libandla labenzi miteto (Volksraad) lelo. Elo bandla alivumanga ukuba alamkele, kodwa umile u Sir John, lada lavuma.

Umteto we Post.—Ngolwe Sitatu, March 22, siyavuya ukuti umteto we Post esabika kwese nyanga edlulileyo ukuba i Rulumente iza kuwumisa, ufundwe ixesha lesibini. E Parlamente umteto ufundwa ka tatu, kubeko ingxoxo ngawo omabini amaxesha okugqibela: wandule ukuya kwindlu engentla.

Imfazwe e Lusutu.—E Parlamente ngolwe Sibini, 28 March, u Mr. Scanlen ubike into u Rulumente agqibe ekubeni mayenziwe ku Besutu, yile: akusafunwa ukuba a Besutu banikele imipu. Kuya kunyulwa iqela lamadoda ukuba apicote ilahleko zomagogotya ze bahlaulwe ngemali yakwa Rulumente, aboti kanjako aba bacedululi baxele indlela emalu laulwe ngayo u Sutu. Omagogotya bobekwa bodwa ze banikwe ilungelo lokunyula amadoda e Parlame­nte.